Tánctörténet tanár MA záróvizsga tételek

1. Hogyan alkalmazza tanóráin az audiovizuális eszközöket? (Témakörök és tanulmányi szintek szerint milyen időarányban alkalmaz vetítést, és mikor mitől függ ez az arány? Milyen vizuális anyagokat használ szívesen, milyen forrásokból merít?)

2. Hogyan kapcsolná 20. századi párhuzamokhoz (tendenciák, alkotók, táncosok, együttesek) az antik görög tánckultúra oktatását?

3. Építsen fel egy tánctörténet órát az írásos tánctörténeti forrásokra utalva, a klasszikus indiai táncok témakörében!

4. Milyen feladatokat adna a tanulóknak a reneszánsz tánckultúra történelmi, társadalmi körülményeinek kutatásához, illetve a korszak művészeti párhuzamainak megismeréséhez?

5. Milyen táncesztétikai alapfogalmakat tart fontosnak megmagyarázni a klasszikus balett történetének oktatásában? Ezeket hogyan illusztrálja?

6. Milyen eszközökkel tudja közelebb hozni a hallgatókhoz azokat az anyagrészeket, amelyhez limitált a vizuális anyag? Konkrét példával.

7. Amennyiben digitális úton osztja meg diákjaival egy előadás, egy dokumentumfilm, vagy más, a tánctörténet oktatáshoz kapcsolódó anyag linkjét, milyen elemzési, feldolgozási szempontokat ad meg ehhez?

8. Mely táncművek megismertetését tartja nélkülözhetetlennek a Gyagilev-féle Orosz Balett repertoárjából, hogy érzékeltesse azt a folyamatot, amely az együttes újító szerepét jellemezte?

9. A horizontális oktatáson kívül milyen eszközöket alkalmaz és hogyan a romantikus balett témakörének oktatásában?

10. Milyen óravázlat mentén, milyen illusztrációs anyagokkal tanítaná a francia barokk udvari balett témakörét, különös tekintettel a formakultúrára?